
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1670 

30 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εκ περιτροπής λειτουργία της λαϊκής αγοράς 

Αγίων Αναργύρων Γ'Α. ν. Αττικής. 1 

Ψήφιση του Οργανισμού Εσωτερικής Υπηρεσίας των 

Δημοτικών Ιατρείων Δήμου Αγ. Παρασκευής. 2 

Τροποποίηση της αριθμ. 200/10.2.2005 Απόφασης 
περί διορισμού μελών Διοικητικής Επιτροπής 
Στρατιωτικών Επιτάξεων (Δ.Ε.Σ.Ε.) Ν. Ροδόπης 

έτους 2005. 3 

Διορισμός μελών Διοικητικής Επιτροπής Στρατιωτι¬ 
κών Επιτάξεων, στο ν. Λασιθ ίου. 4 

Τροποποίηση του Οργανισμού Εσωτερικής Υπηρε¬ 
σίας του Δήμου Κτημενίων Νομού Ευρυτανίας.. 5 

Χορήγηση άδειας ίδρυσης και λειτουργίας Ερασι¬ 
τεχνικής Σχολής Χορού στη Βλάσση Ελένη του 

Βασιλείου. 6 

Αποχαρακτηρισμός Λατομικής Περιοχής ΚΕΝΤΡΟΥ 
θέση «ΑΡΤΟΣ» Ν. Μεσσηνίας. 7 


Α ΠΟΦΑΣΕΙ Σ 

Αριθμ. 56708 (1) 

Εκ περιτροπής λειτουργία της λαϊκής αγοράς 
Αγίων Αναργύρων Γ'Α. ν. Αττικής. 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ107/1997 τ,Α') «Διοί¬ 
κηση, οργάνωση, στελέχωση της Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις». 

2. Τις διατάξεις της παρ. 1 του άρθρου 7 του ν. 2323/ 
1995, όπως αντικαταστάθηκε με το άρθρο 4 του ν. 3377/ 
2005, σύμφωνα με την οποία «Ο Γενικός Γραμματέας 
Περιφέρειας μπορεί με απόφαση του να εγκρίνει την 
ίδρυση, τη μετακίνηση ή την κατάργηση λαϊκών αγορών 
στην περιφέρεια την Ν.Α. Αθηνών- Πειραιώς και Θεσσα¬ 
λονίκης, ύστερα από πρόταση του οικείου Οργανισμού 
Λαϊκών Αγορών και γνώμη του οικείου δημοτικού συμ¬ 
βουλίου και της υπηρεσίας Τροχαίας». 

3. Την υπ’ αριθμ. 83/21.2.2005 απόφαση του Δημοτικού 
Συμβουλίου του Δήμου Αγίων Αναργύρων αναφορικά με 
την εκ περιτροπής λειτουργία της λαϊκής αγοράς που 
λειτουργεί σήμερα στην οδό Κεφαλληνίας, για τέσσερις 


μήνες στις οδούς Κεφαλληνίας και Κλεισούρας για τέσ¬ 
σερις μήνες στις οδούς Σ. Βενιζέλου και Κλεισούρας. 

4. Το υπ’ αριθμ. πρωτ. 17404/4.10.2005 έγγραφο του Ορ¬ 
γανισμού Λαϊκών Αγορών Αθήνας- Πειραιά με το οποίο 
μας διαβιβάστηκε το αριθμ. 35/22.9.2005 (θέμα 6ο) Πρα¬ 
κτικό του Διοικητικού Συμβουλίου του, σχετικά με το 
χώρο λειτουργίας λαϊκής αγοράς Αγίων Αναργύρων. 

5. Το με αριθμ. πρωτ. 2009/2/153 β' έγγραφο του Τμήμα¬ 
τος Τροχαίας Νέας Ιωνίας της Δ/νσης Τροχαίας Αττικής. 

6. Το με αρ. πρωτ. 9497/ΓΕΔΣΕ/ΔΙΣΛ/ έγγραφο της 
Δ/νσης Λειτουργικού Σχεδιασμού της Γενικής Δ/νσης 
Συγκοινωνιακού Έργου, αποφασίζουμε: 

7. Την εκ περιτροπής λειτουργία της λαϊκής αγοράς που 
λειτουργεί σήμερα στην οδό Κεφαλληνίας, ως εξής: 

Α. Τέσσερις μήνες στις οδούς Σ. Βενιζέλου από Αγί¬ 
ων Αναργύρων έως Κλεισούρας και Κλεισούρας από 
Κεφαλληνίας έως Ν. Πλαστήρα. 

Β. Τέσσερις μήνες στις οδούς Κεφαλληνίας από Αγί¬ 
ων Αναργύρων έως Κλεισούρας και Κλεισούρας από 
Κεφαλληνίας έως Ν. Πλαστήρα. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 26 Οκτωβρίου 2005 
Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 62868 (2) 

Ψήφιση του Οργανισμού Εσωτερικής Υπηρεσίας 
των Δημοτικών Ιατρείων Δήμου Αγ. Παρασκευής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τ ις διατάξεις του άρθρου 12 του ν.1188/1981, όπως τροπο¬ 
ποιήθηκαν με τις όμοιες του αρθ. 8 παρ. 5 του ν.2307/Ί995. 

2. Τ ις διατάξεις του αρθ. 8 του ν.2503/1997. 

3. Τις συνδιασμένες διατάξεις των άρθρων 198 παρ. 
5 και 203 του Δ.Κ.Κ. (π.δ. 410/1995). 

4. Την υπ’ αριθμ. 20/2004 απόφαση του Διοικητικού Συμ¬ 
βουλίου των Δημοτικών Ιατρείων του Δήμου Αγ. Παρασκευής 
περί ψήφισης του Οργανισμού Εσωτερικής Υπηρεσίας. 

5. Την υπ’ αριθμ. 325/2004 απόφαση Δημοτικού Συμ¬ 
βουλίου του Δήμου Αγ. Παρασκευής με την οποία εκ¬ 
φράζει σύμφωνη γνώμη για την ψήφιση του Οργανισμού 
Εσωτερικής Υπηρεσίας των Δημοτικών Ιατρείων του 
Δήμου Αγ. Παρασκευής. 

6. Τη σύμφωνη γνωμοδότηση του Γ' Υπηρεσιακού Συμ¬ 
βουλίου που διατυπώθηκε στο 6/2005 πρακτικό του. 

7. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων, (Φ.Ε.Κ. 1693/18.11.2003), αποφασίζουμε: 

Εγκρίνουμε την υπ’ αριθμ. 20/2004 απόφαση του Διοι¬ 
κητικού Συμβουλίου του Ν.Π.Δ.Δ. με την επωνυμία «Δημο¬ 
τικά Ιατρεία Δήμου Αγ. Παρασκευής» και την επ’ αυτής 
γνώμη του Δημοτικού Συμβουλίου Αγ. Παρασκευής που 
διατυπώθηκε στην υπ’ αριθμ. 325/2004 απόφαση του, 
περί ψήφισης του Οργανισμού Εσωτερικής Υπηρεσίας, 
ως εξής: 

Άρθρο Ιο 

Οι υπηρεσίες του Νομικού Προσώπου Δ.Δ. με την επω¬ 
νυμία «ΔΗΜΟΤΙΚΑ ΙΑΤΡΕΙΑ» συγκροτούνται ως εξής: 

1. Γ ραφείο Προέδρου - Διοικητικού Συμβουλίου - Ενη¬ 
μέρωσης προβολής και Δημοσίων Σχέσεων. 

2. Τμήμα Διοικητικών και Οικονομικών Υπηρεσιών. 

α. Γ ραφείο Γ ραμματείας - προσωπικού - Λογιστηρίου 
και παρακολούθησης προϋπολογισμού. 

β. Γ ραφείο προμηθειών και διαχείρισης υλικού αποθή¬ 
κης - συντήρησης και επισκευής κτιριακών εγκαταστά¬ 
σεων και εξοπλισμού (μηχανημάτων και συσκευών). 

3. Τμήμα Πολυϊατρείων. 

Το κάθε πολυϊατρείο (ήδη λειτουργούν 2 Κοντοπεύ¬ 
κου και Τσακού - προβλέπεται η ίδρυση και 3ου στην 
περιοχή Πευκακίων) συγκροτείται ως εξής: 

α. Γ ραφείο Γ ραμματειακής υποστήριξης και εξυπηρέ¬ 
τησης πολιτών - ασθενών, 
β. Γ ραφείο Ιατρικού και παράίατρικού προσωπικού. 

Αρθρο 2ο 

1. Γ ραφείο Προέδρου 

α) Ιδιαίτερο γραφείο Προέδρου 
β) Γ ραφείο Δημοσίων Σχέσεων 

2. Τμήμα Διοικητικών & Οικονομικών Υπηρεσιών 

α) Γραφείο Γραμματείας - προσωπικού - λογιστηρί¬ 
ου- παρακολούθησης Προϋπολογισμού. 

β) Γ ραφείο Προμηθειών - Διαχείρισης υλικού αποθήκης 
- συντήρησης και επισκευής κτιριακών εγκαταστάσεων 
ΤΜΗΜΑ ΠΟΛΥΪΑΤΡΕΙΩΝ 
Α. Ιο Πολυϊατρείο 

α) Γ ραφείο Γ ραμματείας - Σχέσεων με πολίτες - ασθε¬ 
νείς 

β) Γ ραφείο Ιατρικού και Παράίατρικού προσωπικού. 
Β. Πολυϊατρείο ομοίως 
Γ. Πολυϊατρείο 

Αρθρο 3ο 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 

Α. ΓΕΝΙΚΑ ΚΑΘΗΚΟΝΤΑ ΤΩΝ ΠΡΟΪΣΤΑΜΕΝΩΝ ΤΜΗ¬ 
ΜΑΤΩΝ 

Οι προϊστάμενοι των τμημάτων: 

- Παρακολουθούν την άσκηση των αρμοδιοτήτων και 
των καθηκόντων του τμήματος όπως αυτά ορίζονται 
σύμφωνα με τις γενικές διατάξεις των Νόμων. 

- Παρακολουθούν την ενδιαφέρουσα το Ν.Π νομοθεσία 
και νομολογία γενικά και ενημερώνουν τις Υπηρεσίες 
και τον Πρόεδρο πάνω σ’ αυτές. 

- Επισημαίνουν τις τυχόν παρατηρούμενες ατέλειες 
στη λειτουργία των Υπηρεσιών του Ν.Π. και εισηγούνται 
στον Πρόεδρο και στο Δ.Σ. την επιβολή των, κατά την 
γνώμη τους, αναγκαίων μεταβολών και την έκδοση των 
απαραίτητων γραπτών οδηγιών. 


- Είναι υπεύθυνοι για την τάξη και την ευκοσμία που 
πρέπει να επικρατούν στους χώρους όπου οι υπηρεσίες 
ασκούν τα καθήκοντά τους. 

- Ασκούν κάθε άλλη αρμοδιότητα που πηγάζει από την 
γενικότερη αποστολή τους, είτε αυτή δημιουργείται αυ¬ 
τοδικαίως κατά την άσκηση των καθηκόντων του τμήμα¬ 
τος, είτε τους ανατίθεται από τον Πρόεδρο ή το Δ.Σ. 

-Έχουν την ευθύνη και τον έλεγχο και τη θεώρηση όλων 
των εγγράφων των γραφείων της δικαιοδοσίας τους. 

- Μεριμνούν και εποπτεύουν τη γρήγορη και σωστή 
εξυπηρέτηση των πολιτών ή εκείνων που με κάποια 
ιδιότητα συναλλάσσονται με το Νομικό Πρόσωπο. 

- Θεωρούν τις μελέτες προμηθειών και εργασιών. 

Β. ΓΕΝΙΚΑ ΚΑΘΗΚΟΝΤΑ ΛΟΙΠΟΥ ΠΡΟΣΩΠΙΚΟΥ 

- Στα πλαίσια των αρμοδιοτήτων της υπηρεσιακής 
μονάδας που είναι τοποθετημένο το προσωπικό, ανε¬ 
ξάρτητα από την εργασιακή του σχέση, εκτελεί την 
εργασία που του έχει ανατεθεί με προσοχή, επιμέλεια 
και ευσυνειδησία, κάτω από τις οδηγίες και κατευθύν¬ 
σεις των προϊσταμένων του, σύμφωνα με τους Νόμους 
και τις οδηγίες των αρμοδίων Αρχών. 

- Οι συντάκτες των εγγράφων, αποφάσεων, μελετών 
και αλληλογραφίας γενικά, μονογράφουν αυτά και είναι 
αποκλειστικά υπεύθυνοι για την ακρίβεια των στοιχείων 
και περιστατικών που αναφέρονται σ’ αυτά και προκύ¬ 
πτουν από τα τηρούμενα βιβλία ή άλλα παραστατικά 
της υπηρεσίας. 

- Αναφέρουν στον άμεσο προϊστάμενό τους προφορι¬ 
κά ή γραπτά για τις υποθέσεις που εκκρεμούν και δεν 
μπορούν να επιλυθούν ή έστω να προωθηθούν γρήγορα 
ή μέσα στις προθεσμίες που έχουν ταχθεί. 

Άρθρο 4ο 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

1. Γραφείο Προέδρου 

Α. Γ ραφείο Προέδρου 

- Διαθέτει γενικές γνώσεις σχετικά με τη λειτουργία 
του Ν.Π. και τις διατάξεις που το διέπουν. 

- Διεξάγει κάθε υπηρεσία που αναθέτει ο Πρόεδρος 
στο γραφείο αυτό και η οποία δεν ανήκει στην αρμο¬ 
διότητα των άλλων υπηρεσιών του Δήμου. 

- Ενεργεί την προσωπική αλληλογραφία του Προέδρου. 

- Μεσολαβεί ανάμεσα στους υπηρεσιακούς παράγο¬ 
ντες του Ν.Π. και τον Πρόεδρο για τον καθαρισμό της 
ώρας που είναι δυνατό να πραγματοποιείται η συνεργα¬ 
σία τους, για την επίλυση υπηρεσιακών και προσωπικών 
θεμάτων και την υπογραφή υπηρεσιακών εγγράφων. 

- Διακινεί τα διάφορα έγγραφα και τους υπηρεσιακούς 
φακέλους ανάμεσα στα γραφεία και τον Πρόεδρο για 
υπογραφή. 

Β. Γ ραφείο Δημοσίων Σχέσεων 

- Επιμελείται και διεκπεραιώνει κάθε σχετική εργασία 
για την οργάνωση τελετών, εορτών, δεξιώσεων. 

- Ενημερώνει τους δημότες για την αποστολή του 
Νομικού Προσώπου, προβάλλει τις δραστηριότητες αυ¬ 
τού και φροντίζει για τη δημιουργία ενδιαφέροντος των 
δημοτών για τις παρεχόμενες υπηρεσίες. 

- Επιμελείται την σύνταξη και έκδοση ενημερωτικών 
εντύπων, οργανώνει συνεντεύξεις τύπου. 

- Μεριμνά για την έγκαιρη εκτύπωση και αποστολή 
των προσκλήσεων στα πρόσωπα που καλούνται στις 
διοργανούμενες από το Ν.Π. εκδηλώσεις. 

- Ενημερώνει τον Πρόεδρο και τα μέλη του Διοικη¬ 
τικού Συμβουλίου για τις διάφορες γιορτές γενικά και 
δεξιώσεις που οργανώνονται από οποιεσδήποτε άλλες 

αρχές, σωματεία, οργανώσεις, συλλόγους και άλλους 
συλλογικούς φορείς. 

- Οργανώνει τις διάφορες εκδηλώσεις του Ν.Π. και 
μεριμνά για την προβολή και αξιοποίηση αυτών. 

- Μεριμνά για την έγκαιρη ψήφιση των πιστώσεων 
που απαιτούνται για την πραγματοποίηση όλων των 
προαναφερομένων δραστηριοτήτων. 

2. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

Α) Γραφείο Διοικητικού Συμβουλίου 

- Μεριμνά για τη συγκρότηση του Διοικητικού Συμ¬ 
βουλίου σε Σώμα. 

- Συνεργάζεται με τον Πρόεδρο για τον καθορισμό 
των θεμάτων που συζητούνται στις συνεδριάσεις του 
Διοικητικού Συμβουλίου. 

- Συγκεντρώνει τους φακέλλους των θεμάτων τους 
οποίους θέτει υπόψη των ενδιαφερομένων Διοικητικών 
Συμβούλων για ενημέρωσή τους. 

- Συντάσσει και κοινοποιεί την ημερήσια διάταξη του Διοι¬ 
κητικού Συμβουλίου σύμφωνα με τις διατάξεις του κώδικα. 

- Συντάσσει και τηρεί τα πρακτικά των συνεδριάσεων 
του Διοικητικού Συμβουλίου καθώς και τις αποφάσεις 
που παίρνονται, καταχωρώντας τα στα ειδικά βιβλία. 

- Τηρεί και διαφυλάσσει, από απώλεια ή φθορά, τα πρα¬ 
κτικά και τις αποφάσεις του Διοικητικού Συμβουλίου σε ει¬ 
δικό αρχείο για την ασφάλεια του οποίου είναι υπεύθυνο. 

- Φροντίζει για την υπογραφή και την επικύρωση με 
τον τρόπο που προβλέπεται από τον ειδικό κανονισμό 
του Διοικητικού Συμβουλίου από τα μέλη του. 

-Έχει κατά κύριο λόγο, την αρμοδιότητα να ασκεί με 
έναν εκ των υπαλλήλων του τα καθήκοντα του Ειδικού 
Γραμματέα του Διοικητικού Συμβουλίου. 

- Μεριμνά για τη δημοσίευση των αποφάσεων που 
παίρνονται με τον τρόπο που ορίζεται κάθε φορά και 
ανάλογα με την περίπτωση. 

- Υποβάλλει αντίγραφα των αποφάσεων στην αρμόδια 
για τον έλεγχο αυτών, διοικητική αρχή. 

- Ασκεί κάθε άλλη εργασία που δεν περιλαμβάνεται 
στην παρούσα απόφαση, που όμως είναι ευνόητο ότι έχει 
σχέση με τη λειτουργία του Διοικητικού Συμβουλίου. 

Β’ Γ ραφείο Προσωπικού 

- Σε συνεργασία με τον Προϊστάμενο του τμήματος, 
συντάσσει τον Οργανισμό Εσωτερικής Υπηρ. και ειση- 
γείται τις τροποποιήσεις, καθώς και τις προσαρμογές 
αυτούς στις ισχύουσες κάθε φορά σχετικές διατάξεις. 

- Ενεργεί τις διαδικασίες για τις προσλήψεις όλου του 
προσωπικού του Ν.Π. σύμφωνα πάντα με τις ισχύουσες 
διατάξεις που ορίζονται από την επικείμενη νομοθεσία. 

- Διεξάγει όλες τις υπηρεσιακές υποθέσεις που αφο¬ 
ρούν στα θέματα του προσωπικού (τακτικού ή με σχέση 
εργασίας Ι.Δ). 

- Τηρεί ενημερωμένους ατομικούς φακέλλους για όλο το 
προσωπικό καθώς ή για τους συνταξιούχους του Ν.Π. 

- Τηρεί μητρώα των τακτικών υπαλλήλων των συντα¬ 
ξιούχων και του προσωπικού με σχέση εργασίας Ι.Δ. 

- Επιμελείται καθετί που ανάγεται στην σύνταξη των εκθέ¬ 
σεων υπηρεσιακής ικανότητας του προσωπικού του Ν.Π. 

- Εισηγείται ιεραρχικά κάθε θέμα που έχει σχέση με 
το προσωπικό του Ν.Π. γενικώς. 

- Διεξάγει κάθε εργασία ή εκδίδει τα δικαιολογητικά 
που απαιτούνται για την καταβολή βοηθημάτων, πρό¬ 
σθετης αποζημίωσης ή επιδομάτων στο προσωπικό του 
Ν.Π. γενικά. 

- Συντάσσει καταστάσεις παρουσιών του προσωπικού 
με βάση τα παραστατικά. 


Γ ΓΡΑΦΕΙΟ ΛΟΓΙΣΤΗΡΙΟΥ - ΠΡΟΫΠΟΛΟΓΙΣΜΟΥ 

- Καταρτίζει από κοινού με τον Προϊστάμενο του Τμή¬ 
ματος Λογιστηρίου το σχέδιο προϋπολογισμού εσόδων 
& εξόδων αυτού. 

- Παρακολουθεί γενικά την πορεία εκτέλεσης του 
προϋπολογισμού. 

- Μεριμνά για την ψήφιση των μαζικών πιστώσεων του 
προϋπολογισμού. 

- Παρέχει τα αναγκαία λογιστικά στοιχεία σε όλες τις 
υπηρεσίες του Ν.Π. προκειμένω να χρησιμοποιηθούν για 
την ψήφιση ανάλογων πιστώσεων. 

- Παρακολουθεί την απόδοση από το Δήμο ή από 
οποιαδήποτε άλλη πηγή παροχών, εισφορών και οικο¬ 
νομικών ενισχύσεων. 

- Ενεργεί τη σύμφωνα με τις διατάξεις του Δ.Κ.Κ. και 
του περί οικονομική Δ/σης και λογιστικού των Δήμων και 
Κοινοτήτων Δ/τος, εκκαθάριση των δαπανών του Ν.Π. 

- Αναλαμβάνει την πάγια προκαταβολή και την διαχει¬ 
ρίζεται σύμφωνα με τις ισχύουσες σχετικές διατάξεις. 

- Τηρεί βιβλίο παράδοσης χρηματικών ενταλμάτων. 

- Ελέγχει τη νομιμότητα και την πληρότητα των δικαιο- 
λογητικών και των παραστατικών στοιχείων γενικά κάθε 
δαπάνης, καθώς και την ύπαρξη ανάλογης πίστωσης στον 
προϋπολογισμό και εκδίδει τα χρηματικά εντάλματα πλη¬ 
ρωμής, τα οποία προωθεί για εξόφλησή τους. 

- Συντάσσει μισθοδοτικές καταστάσεις για όλο το 
προσωπικό με βάσει παραστατικά στοιχεία που παίρνει 
από το γραφείο προσωπικού. 

- Μεριμνά για την τακτική και έγκαιρη πληρωμή των 
κάθε είδους αποδοχών του Δήμου. 

Δ. Γ ραφείο Γ ραμματείας 

- Πρωτοκολλεί, διεκπεραιώνει και αρχειοθετεί την αλ¬ 
ληλογραφία που του παραδίδεται από τον Προϊστάμενο 
του τμήματος. Στην έννοια του όρου «διεκπεραιώνει» 
περιλαμβάνεται και η υποχρέωση παράδοσης των δια¬ 
φόρων εγγράφων στα αρμόδια γραφεία. 

-Έχει την ευθύνη της διαφύλαξης ή διασφάλισης των 
αρχείων του Ν.Π. 

- Συντάσσει τις εγκυκλίους του Προέδρου. 

- Καταρτίζει τους όρους διακήρυξης για την εκμίσθω- 
ση ακινήτων, επιμελείται τις σχετικές για την έγκρισή 
τους διαδικασίες. Επιπλέον, παρακολουθεί την πιστή 
εφαρμογή ων οικείων συμβάσεων. 

- Διεκπεραιώνει κάθε εργασία για την απόκτηση κλη¬ 
ροδοσιών και δωρεών. 

- Διεκπεραιώνει κάθε εργασία που δεν υπάγεται στις 
αρμοδιότητες των άλλων γραφείων. 

- Συγκεντρώνει στατιστικά στοιχεία ασθενών - επι¬ 
σκεπτών και τα επεξεργάζεται ώστε ο Πρόεδρος και το 
Δ.Σ. να έχουν σαφή εικόνα για την λειτουργία και την 
ανάπτυξη του νομικού προσώπου. 

Ε. ΓΡΑΦΕΙΟ ΠΡΟΜΗΘΕΙΩΝ - ΔΙΑΧΕΙΡΙΣΗΣ ΥΛΙΚΟΥ 
ΑΠΟΘΗΚΗΣ ΣΥΝΤΗΡΗΣΗΣ & ΕΠΙΣΚΕΥΗΣ ΚΤΙΡΙΑΚΩΝ 
ΕΓΚΑΤΑΣΤΑΣΕΩΝ 

- Επιμελείται ή ενεργεί όλες τις διαδικασίες για την 
παραγγελία των προμηθειών και την έγκαιρη παραλαβή 
των κάθε είδους προμηθευόμενων υλικών και ειδών, την 
εισαγωγή τους στην αποθήκη του Ν.Π. και την παράδοσή 
τους για κάθε περίπτωση στις οικείες υπηρεσίες. 

- Είναι υπεύθυνο για την ασφαλή φύλαξη και καλή 
συντήρηση του αποθηκευμένου υλικού και την ακρίβεια 
του υπολοίπου καθώς αυτό προκύπτει, σε κάθε στιγμή 
από το βιβλίο υλικού. 

- Εισηγείται την εκποίηση, που για διαφόρους λόγους 
μη χρήσιμου υλικού ή την καταστροφή αυτού λόγω 

παλαιότητας και ενεργεί για την τήρηση της αναγκαίας 
για το σκοπό αυτό διαδικασίας. 

- Επιμελείται τον εφοδιασμό των υπηρεσιών με τα 
αναγκαία για την λειτουργία τους είδη σύμφωνα με τις 
προτάσεις των ειδικών επιστημόνων και αφού εγκριθούν 
από το Δ.Σ. 

- Αξιολογεί τα στατιστικά στοιχεία κατανάλωσης των 
διαφόρων υλικών σε σχέση με το βαθμό απορρόφησης 
αυτών, ως και τα χρονικά όρια, τις διαδικασίες πραγμα¬ 
τοποίησης των προμηθειών και επιμελείται την έγκαιρη 
έναρξη των απαιτουμένων προμηθευτικών διαδικασιών. 

- Συντάσσει όλες τις μελέτες των προμηθειών και 
εργασιών που δεν απαιτούν τεχνικές γνώσεις. 

- Τηρεί ταξινομημένο αρχείο όλων των μελετών του Ν.Π.. 

- Φροντίζει για την επισκευή και συντήρηση όλων των 
κτιρίων που στεγάζονται οι υπηρεσίες του Ν.Π. 

3. Τμήμα Πολυϊατρείου Α’ Παραρτήματος 

Το γραφείο πολυϊατρείου λειτουργεί συμπληρωματικά 
για την πληρέστερη και αμεσότερη ιατρική περίθαλψη 
των δημοτών και ειδικότερα στην άμεση αντιμετώπι¬ 
ση: αναγκών, προληπτικής ιατρικής, έγκαιρη διάγνωση, 
υγειονομικής διαφώτισης, θέματα οικογενειακού προ¬ 
γραμματισμού, ατόμων με ειδικές ανάγκες, προληπτικής 
οδοντιατρικής, καρδιακών προβλημάτων, δερματικών 
νοσημάτων, προληπτικής παιδιατρικής, πρωτοβάθμιας 
ιατρικής περίθαλψης κλπ. 

4. Τμήμα Πολυϊατρείου Β’ Παραρτήματος 

Ασκεί τις αρμοδιότητες που αναφέρονται στο τμήμα 
πολυϊατρείου α’ παραρτήματος σε σχέση με τις επιμέ- 
ρους αρμοδιότητες που θα ορίζονται για το καθένα από 
αυτά από το Διοικητικό Συμβούλιο του Ν.Π. 

Άρθρο 5ο 

ΚΑΘΟΡΙΣΜΟΣ ΟΡΓΑΝΙΚΩΝ ΘΕΣΕΩΝ ΠΡΟΣΩΠΙΚΟΥ 

Η οργανική σύνθεση των θέσεων του προσωπικού του 
Νομικού Προσώπου κάθε κατηγορίας προσδιορίζονται 
ως κατωτέρω: 

1. Κατηγορία Π.Ε. 

α) Τρεις (3) θέσεις κλάδου ΠΕ Διοικητικού 

β) Ιατρικές ειδικότητες 

Παθολόγου 

Καρδιολόγου 

Παιδιάτρου 

Γ υναικολόγου 

Ψυχολόγου 

Το Δ.Σ. με σχετικές αποφάσεις του μπορεί να συμβάλ¬ 
λεται με ιατρούς ειδικοτήτων και ιατρικά κέντρα καθώς 
και με Δημόσια ή Ιδιωτικά Νοσοκομεία με συμβάσεις 
παροχής υπηρεσιών ώστε να εξυπηρετούνται όλες οι ια¬ 
τρικές ανάγκες των επισκεπτών - πολιτών- ασθενών. 

2. Κατηγορία Τ.Ε. 

α) Δυο (2) θέσεις κλάδου ΤΕ Πληροφορικής 
β) Οκτώ (8) θέσεις Επαγγελμάτων, υγείας (μαίες, νο- 
σηλεύτριες). 

3. Κατηγορία Δ.Ε. 

α) Δύο (2) θέσεις κλάδου ΔΕ Βοηθών Ιατρικών Εργα¬ 
στηρίων. 

β) Μία (1) θέση κλάδου ΔΕ Οδηγού. 

γ)Έξι (6) θέσεις κλάδου ΔΕ Διοικητικού με χρήση Η/Υ. 

4. Κατηγορία ΥΕ 

α) Τρεις (3) θέσεις Εργατών Καθαριότητας Εσωτερι¬ 
κών χώρων και γενικών καθηκόντων. 

β) Μία (1) θέση κλητήρα - θυρωρού και γενικών κα¬ 
θηκόντων. 

Τα απαιτούμενα κατά κλάδο ειδικά τυπικά προσόντα 


διορισμού θα προσδιορίζονται με απόφαση του Διοικητι¬ 
κού Συμβουλίου σύμφωνα με τις ισχύουσες διατάξεις. 

Η πρόσληψη του παραπάνω προσωπικού γίνεται σύμ¬ 
φωνα με τις διατάξεις του ν. 2190/1994. 

ΠΡΟΣΩΠΙΚΟ ΟΡΙΣΜΕΝΟΥ ΧΡΟΝΟΥ 

1. Δύο (2) θέσεις κλάδου ΔΕ Χειριστών Η/Υ 

2. Μία (1) θέση κλάδου ΔΕ Οδηγών. 

3. Μία (1) θέση κλάδου ΥΕ Εργατών Γενικών Καθη¬ 
κόντων 

4. Μία (1) θέση κλάδου ΥΕ Κλητήρων 

Αρθρο 6ο 

ΚΑΘΟΡΙΣΜΟΣ ΚΛΑΔΩΝ ΠΡΟΪΣΤΑΜΕΝΩΝ 

1. Τμήμα Διοικητικών - Οικονομικών Υπηρεσιών 

Ως προϊστάμενος του τμήματος αυτού επιλέγεται 
υπάλληλος του κλάδου ΠΕ Διοικητικού σύμφωνα με 
τις διατάξεις του αρθ. 36 του ν. 2190/1994 και ελλείψει 
αυτού του κλάδου ΤΕ Διοικητικού. 

2. Τμήματα Πολυϊατρείου. 

Ως προϊστάμενος των τμημάτων πολυϊατρείων α' και β' 
παραρτήματος επιλέγονται υπάλληλοι κλάδου ΤΕ επαγ¬ 
γελμάτων Υγείας (Νοσοκόμων, μαιών, νοσηλευτριών κλπ) 
σύμφωνα με τις διατάξεις του αθρ. 36 του ν. 2190/1994. 

Αρθρο 7ο 

Για τον διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές, τις υπηρεσιακές καταστά¬ 
σεις, το προβάδισμα, τις ηθικές αμοιβές, τα πειθαρχικά 
αδικήματα, τη λύση της υπαλληλικής σχέσης και την 
ιατροφαρμακευτική περίθαλψη των υπαλλήλων εφαρ¬ 
μόζονται οι εκάστοτε νομοθετικές διατάξεις. 

Αρθρο 8ο 

1. Οι προβλεπόμενες από τον παρόντα Οργανισμό 
Εσωτερικής Υπηρεσίας θέσεις κατά κλάδο καλύπτουν 
όλους τους εργαζομένους στο Ν.Π. ανεξαρτήτως σχέ- 
σεως εργασίας καθώς και ορισμένο επιπλέον αριθμό 
θέσεων για την κάλυψη των υφισταμένων και μελλο¬ 
ντικών αναγκών και υπηρεσιών του Ν.Π. 

2. Η κατανομή του προσωπικού στις Διευθύνσεις - Τμή¬ 
ματα - Αυτοτελή Γ ραφεία γίνεται πάντοτε με απόφαση 
του Προέδρου του Δ.Σ. του Ν.Π. ανάλογα με τις ανάγκες 
των υπηρεσιών, τα προσόντα των υπαλλήλων, την πείρα 
και τις γνώσεις αυτών σε ειδικά αντικείμενα. 

3. Προϊστάμενοι Τμημάτων ορίζονται πάντοτε με από¬ 
φαση Προέδρου του Δ.Σ. οι κρινόμενοι από το αρμόδιο 
Υπηρεσιακό Συμβούλιο. 

4. Κάθε άλλη λεπτομέρεια λειτουργίας των επί μέρους 
Υπηρεσιών μη προβλεπόμενη από τον παρόντα Οργανι¬ 
σμό ρυθμίζεται με τον Κανονισμό Λειτουργίας του Ν.Π. 

5. Από την ψήφιση του παρόντος Οργανισμού Εσω¬ 
τερικής Υπηρεσίας δεν προκαλείται δαπάνη σε βάρος 
του Προϋπολογισμού του Οικονομικού Έτους 2004 & 
2005, και εφόσον προσληφθούν όλοι και για τα επό¬ 
μενα οικονομικά έτη το ύψος της δαπάνης θα ανέλθει 
περίπου σε 461.000€. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2005 

Με εντολή Γ ενικού Γ ραμματέα Πειφέρειας 
Η Διευθύντρια 
ΚΩΝ. ΤΣΟΓΚΑ 

Αριθμ. 9132 (3) 

Τροποποίηση της υπ'αριθμ. 200/10.2.2005 Απόφασης 
περί διορισμού μελών Διοικητικής Επιτροπής Στρατιω¬ 
τικών Επιτάξεων (Δ.Ε.Σ.Ε.) Ν. Ροδόπης έτους 2005. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 32 του ν 4442/1929 όπως τρο¬ 
ποποιήθηκε από τον α.ν. 2278/1940 και το π.δ. 611/1977 «Περί 
στρατιωτικών και ναυτικών εισφορών και ναυλώσεων». 

2. Τις διατάξεις του άρθρου 11 του ν. 1406/1983 όπως 
προστέθηκε με το άρθρο 9 του ν. 1649/1986 σύμφωνα με το 
οποίο τα Διοικητικά Δικαστήρια Στρατιωτικών Επιτάξεων 
λειτουργούν ως συλλογικά όργανα της Διοίκησης. 

3. Το υπ’ αριθμ. 16722/17020/5.8.1996 έγγραφο του 
Υπουργείου Εσωτερικών σχετικά με την αρμοδιότη¬ 
τα του Γενικού Γραμματέα της Περιφέρειας για τον 
διορισμό των μελών των Διοικητικών Επιτροπών των 
Στρατιωτικών Επιτάξεων. 

4. Την υπ’ αριθμ. 9.5.1995 πάγια διαταγή του Γ.Ε.Ε.Θ.Α. 

5. Τις διατάξεις του ν. 2503/1997 «Διοίκηση, Οργάνωση. 
Στελέχωση της Περιφέρειας, ρύθμιση θεμάτων για την 
τοπική αυτοδιοίκηση κα άλλες διάταξεις. 

6. Την υπ’ αριθμ. 200/10.2.2005 Απόφασή μας με την 
οποία διορίστηκαν τα μέλη της ανωτέρω ΔΕΣΕ Ν. Ρο¬ 
δόπης, όπως αυτή τροποποιήθηκε. 

7. Το υπ’ αριθμ. 1506/18.10.2005 έγγραφο της Κτηματι¬ 
κής Υπηρεσίας Ν. Ροδόπης, σύμφωνα με το οποίο χρέη 
Προϊσταμένης εκτελεί η Μαρία Πασιλούδη του κλάδου 
ΔΕ Εφοριακών-Κτηματικών με Β' βαθμό, λόγω αποχώ¬ 
ρησης του Ιωάννη Ρεφειάδη, με αναπληρώτρια την Χρυ- 
σούλα Βασιλείου υπάλληλο του κλάδου ΠΕ Εφοριακών- 
Κτηματικών επίσης, με Γ' βαθμό, αποφασίζουμε: 

Τροποποιούμε την υπ’ αριθμ. 200/10.2.2005 απόφασή 
μας ως προς την αντικατάσταση του τακτικού και του 
αναπληρωματικού μέλους της παρ. 1 του διατακτικού 
και διορίζουμε ως τακτικό μέλος την Μαρία Πασιλούδη, 
Προϊσταμένη της Κτηματικής Υπηρεσίας Ν. Ροδόπης 
στη θέση του Ιωάννη Ρεφειάδη και ως αναπληρωματικό 
μέλος την Χρυσούλα Βασιλείου υπάλληλο της ίδιας 
Υπηρεσίας στη θέση της Μαρίας Πασιλούδη. 

Κατά τα λοιπά ισχύουν οι υπ'αριθμ. 200/10.2.2005 και 
8014/30.9.2005 αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κομοτηνή, 9 Νοεμβρίου 2005 

Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 9612 (4) 

Διορισμός μελών Διοικητικής Επιτροπής 
Στρατιωτικών Επιτάξεων, στο ν. Λασιθίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις 

α) του ν. 4442/1929 «περί στρατιωτικών και ναυτικών 
εισφορών και ναυλώσεων» όπως τροποποιήθηκαν με¬ 
ταγενέστερα, β) του π.δ. 115/1984, γ) του άρθρου 14 του 
ν. 2399/1996 και δ) την υπ’ αριθμ. ΔΟΑ/ Φ-6 /6/13600/ 
12.6.1996 εγκύκλιο του ΥΠΕΣΔΔΑ. 


2. Την 8-11/1980 πάγια διαταγή του ΠΕΣ περί των Διοι¬ 
κητικών Δικαστηρίων Στρατιωτικών Επιτάξεων. 

3. Το υπ’ αριθμ. Φ.851.1/2/163830/19.10.2004 έγγραφο 
της ΑΣΔΕΝ, με το οποίο προτείνονται τα Στρατιωτικά 
μέλη της ΔΕΣΕ για το έτος 2005. 

4. Το υπ’ αριθμ. 931/23.11.2004 έγγραφο του Πρωτοδι¬ 
κείου Λασιθίου με το οποίο ορίζονται οι Πρωτόδικες 
μέλη της ΔΕΣΕ για το έτος 2005. 

5. Την 6730/12/8/03 απόφαση του Γ.Γ.Π. Κρήτης «Ορι¬ 
σμός εισηγητών και μεταβίβαση εξουσίας υπογραφής 
«Με Εντολή Γ ενικού Γ ραμματέα» αποφάσεων εγγράφων 
και άλλων πράξεων στο Γ ενικό Διευθυντή, στους Προ¬ 
ϊσταμένους Διευθύνσεων, Τμημάτων και Γραφείων των 
Υπηρεσιών της Περιφέρειας Κρήτης όπως έχει τροπο¬ 
ποιηθεί και ισχύει μέχρι σήμερα. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Διορίζουμε τα μέλη της ΔΕΣΕ του Ν. Λασιθίου για το 
έτος 2006 ως εξής: 

Τακτικά μέλη: 

1. Ολυμπία Κώστα Πρωτόδικη Λασιθίου. 

2. Μαντζιάρα Αγγελο Πρωτόδικη Λασιθίου. 

3. Μυλωνάκη Αθανάσιο Αν/χη (ΠΒ) του ΤΕ/ Αγ. Νικολάου. 

4. Χατζηστυλλή Δημήτριο Τ/χη (Σ) του ΣΓ/ Αγ. Νικολάου. 

5. Κακουδάκη Γεώργιο Πρ/νο Δ.Ο.Υ. Αγ. Νικολάου 

Αναπληρωματικά μέλη: 

1. Παπαγεωργόπουλο Χρήστο, Πρωτόδικη Λασιθίου. 

2. Κουσκούκη Επαμεινωνδία, Πρωτόδικη Λασιθίου. 

3. Ζαμπετάκη Γ εώργιο, Αν/χη (ΠΖ) της ΣΕΑΠ. 

4. Βερίγο Θεόφιλο, Λ/γό (ΠΖ) της ΣΕΑΠ. 

5. Καραχάλιου Μαρία, Αναπληρώτρια Πρ/νου Δ.Ο.Υ. 
Αγ. Νικολάου. 

Γραμματέα της Επιτροπής ορίζουμε την Καλλιόπη 
Αφορδακού κλάδου ΠΕ Διοικητικού Οικονομικού υπάλ¬ 
ληλο της Δ/νσης Τοπ. Αυτ/σης & Δ/σης Ν. Λασιθίου. 

Η απόφαση αυτή να δημοσιευθεί στην Εφημερίδα της 
Κυβερνήσεως.. 

Αγ. Νικόλαος, 14 Νοεμβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 
Ο. ΧΡΙΣΤΟΔΟΥΛΟΥ 

-♦- 

Αριθμ. 5638 (5) 

Τροποποίηση του Οργανισμού Εσωτερικής Υπηρεσίας 
του Δήμου Κτημενίων Νομού Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη τις διατάξεις: 

1. Του άρθρου 12 του ν. 1188/1981 (ΦΕΚ Α'204) όπως 
αντικαταστάθηκαν αρχικά με το άρθρο 26 του ν. 1832/ 
1989 και μετέπειτα με την παρ. 5 του άρθρου 8 του ν. 
2307/1995, (ΦΕΚ ΑΊ13). 

2. Του άρθρου 36 παρ. 15 του ν. 2190/1994, (ΦΕΚ Α' 28). 

3. Του άρθρου 18 παρ. 2 του ν. 2539/1997 (ΦΕΚ Α' 244), 
όπως αντικαταστάθηκε με το άρθρο 13 παρ. 1 του ν. 
2672/1998, (ΦΕΚ Α' 290). 

4. Τα άρθρα 7, 9, 11, 12, & 18 παρ. 12 του ν.2503/1997, 
(ΦΕΚ Α' 107). 

5. Του άρθρου 90 του «Κώδικα Νομοθεσίας για την 

Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

6. Το άρθρο 27 του ν. 3013/2002 (ΦΕΚ Α' 102). 

7. Τα π.δ. 37Α /87 (ΦΕΚ Α'11), 22/1990 (ΦΕΚ Α'7), 50/2001 
(ΦΕΚ Α'39),καθώς και του άρθρου 106 του π.δ. 410/1995 
(ΦΕΚ Α'231). 

8. Την αριθ. 5921/7.9.1997 απόφαση του Γενικού Γραμμα- 
τέα Περιφέρειας Στερεός Ελλάδας «Μεταβίβαση δικαιώμα¬ 
τος υπογραφής με εντολή Γ.Γ.Π.Σ.Ε.» (ΦΕΚ 532/Β/16.9.1999), 
η ισχύς της οποίας ανανεώθηκε με την υπ’ αρ. 1526/5.4.2004 
όμοια απόφασή του (ΦΕΚ 614/Β'/27.4.2004). 

9. Την υπ’ αρ. 1646/14.4.1999 απόφασή μας περί έγκρι¬ 
σης του Οργανισμού Εσωτερικής Υπηρεσίας του Δήμου 
Κτημενίων» η οποία δημοσιεύθηκε στο αρ. 516/3.5.1999 
τ.Β'.) Φ.Ε.Κ. 

10. Την υπ’ αρ. 15-76/28.7.2005 απόφαση του Δημοτικού 
Συμβουλίου του Δήμου Κτημενίων. 

11. Την υπ’ αρ. 5-16/2005 γνωμοδότηση του Υπηρεσια¬ 
κού Συμβουλίου Προσωπικού Ο.Τ.Α. Νομού Ευρυτανίας, 
με την οποία διατυπώνεται η σύμφωνη γνώμη για την 
τροποποίηση του Ο.Ε.Υ. του Δημοτικού Συμβουλίου του 
Δήμου Κτημενίων, αποφασίζουμε: 

Εγκρίνουμε την τροποποίηση του Οργανισμού Εσω¬ 
τερικής Υπηρεσίας Δημοτικού Συμβουλίου του Δήμου 
Κτημενίων, επιφέροντας τις κατωτέρω μεταβολές αυτού 
ήτοι: 

ΣΥΜΠΛΗΡΩΣΗ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 

ΚΕΦΑΛΑΙΟ Α 

Αρθρο 1 

Να προστεθούν δύο ακόμη ενότητες: 

4. Γ ραφείο Κέντρου Εξυπηρέτησης πολιτών 

5. Γ ραφείο για την προσβασιμότητα των ΑΜΕΑ στις 
Δημόσιες Υπηρεσίες. 

Άρθρο 3 

Να προστεθεί παράγραφος: 

3.10 Λειτουργία προγράμματος «Βοήθεια στο σπίτι» 

- Παροχή οργανωμένης και συστηματικής φροντίδας 
σε ηλικιωμένους και άτομα με ειδικές ανάγκες, με δω¬ 
ρεάν παροχή υπηρεσιών. 

- Παροχή συμβουλευτικής και ψυχοσυναισθηματικής 
υποστήριξης, εξασφάλιση παροχών και υπηρεσιών κοι¬ 
νωνικής προστασίας. 

- Αγωγή υγείας και πρόληψης. 

- Διευκόλυνση των αναγκών μετακίνησης και επικοι¬ 
νωνίας. 

Αρθρο 5 

ΓΡΑΦΕΙΟ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ 

- Για την εξυπηρέτηση των Δημοτών, αλλά και όλων 
των πολιτών και επιχειρήσεων. 

- Διακίνηση και διανομή πληροφοριών, υπηρεσιών και 
προϊόντων, που παράγουν οι αρμόδιοι φορείς της Δη¬ 
μόσιας Διοίκησης. 

- Διεκπεραίωση πιστοποιημένων διαδικασιών. 

Αρθρο 6 

ΓΡΑΦΕΙΟ ΓΙΑ ΤΗΝ ΠΡΟΣΒΑΣΙΜΟΤΗΤΑ 
ΤΩΝ ΑΜΕΑ ΣΤΙΣ ΔΗΜΟΣΙΕΣ ΥΠΗΡΕΣΙΕΣ 

- Προώθηση, παρακολούθηση και συντονισμός των 
δράσεων, για την εξασφάλιση της προσβασιμότητας και 


των άλλων διευκολύνσεων των Ατόμων με Αναπηρίες. 
(ΑΜΕΑ). 

ΚΕΦΑΛΑΙΟ Δ: ΟΡΓΑΝΙΚΕΣ ΘΕΣΕΙΣ 
Αρθρο 11 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ 
ή ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος Ειδικότητα Θέσεις 

Π.Ε 1 ή Τ.Ε. 17 ή Τ.Ε. 22 Διοικητικών ή Διοικητικών 

Λογιστών ή τμήμα Τοπ. Αυτ/σης 2 
ΠΕ 3 ή Τ.Ε. 3 Πολιτικών Μηχανικών ή 

Πολιτικών Υπομηχανικών 1 

Τ.Ε. 22 Τμήμα Τοπ. Αυτ/σης 2 

Τ.Ε. 2 Κοινωνικών Λειτουργών 1 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος Ειδικότητα Θέσεις 

ΔΕ 1 Διοικητικών 5 

ΔΕ 28 Χειριστών Μηχανημάτων Έργων 1 

ΔΕ 29 Οδηγών Αυτοκινήτων 1 

ΔΕ 7 Νοσηλευτικής- (Βοηθών Νοσοκόμων) 1 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος Ειδικότητα Θέσεις 

ΥΕ 15 Οικογενειακών - (Οικιακών Βοηθών) 1 

Αρθρο 13 

ΠΡΟΣΩΠΙΚΟ ΕΠΟΧΙΑΚΩΝ κ.λ.π. ΑΝΑΓΚΩΝ 

Συνιστώνται 4 (τέσσερις) θέσεις με σχέση εργασίας 
ιδιωτικού δικαίου ορισμένου χρόνου διαφόρων ειδικο¬ 
τήτων, για την αντιμετώπιση εποχιακών ή άλλων πε¬ 
ριοδικών ή πρόσκαιρων αναγκών (ν. 2503/1997, άρθρο 
18 παρ. 12). 

Ακροτελεύτιο Αρθρο 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του οικείου 
δήμου για το έτος 2005. Η μελλοντική επιβάρυνση του 
προϋπολογισμού του Δήμου δεν είναι δυνατόν να υπο- 
λογισθεί. 

Κατά τα λοιπά εξακολουθεί να ισχύει η υπ’ αριθμ. 1646/ 
14.4.1999 απόφασή μας περί έγκρισης του Οργανισμού 
Εσωτερικής Υπηρεσίας του Δήμου Κτημενίων η οποία 
δημοσιεύθηκε στο υπ’ αρ. 516/3.5.1999 τ.Β.') Φ.Ε.Κ. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Καρπενήσι, 14 Νοεμβρίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΠΑΝΑΓΙΩΤΗΣ ΤΣΙΓΚΑΣ 
-♦- 

Αριθμ. 251 (6) 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού στη Βλάσση Ελένη του Βα¬ 
σιλείου. 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του ν. 2218/1994. 

2. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

3. Τον ισχύοντα Οργανισμό εσωτερικής οργάνωσης 
και λειτουργίας των υπηρεσιών της Νομαρχιακής Αυ¬ 
τοδιοίκησης Κορινθίας υπ’ αριθμ 8/58/17.5.2004 απόφ. 
του Ν.Σ. (ΦΕΚ 1022/Β78.7.2004). 

4. Τον ν. 1158/1981 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κλπ» 
(ΦΕΚ 127 / Α/13.5.1981). 

5. Το π.δ. 457/1983 (ΦΕΚ 174/Α/83) ίδρυση και λειτουρ¬ 
γία Ερασιτεχνικών Σχολών Χορού. 

6. Το ν. 2557/24.12.1997 (ΦΕΚ 271/Α/97 θεσμοί και δρά¬ 
σεις πολιτιστικής ανάπτυξης. 

7. Το ν. 1348 άρθρο 15 (Διάλυση του ΝΠΔΔ με την 
επωνυμία «Αρμα Θέσπιδος» και άλλες διατάξεις). 

8. Την κοινή υπουργική απόφαση ΓΝΟΣ 50100/10/ 
10.12.1986. 

9. Τα άρθρα 10 και 11 του ν. 3230/2004. 

10. Την υπ’ αριθμ. ΥΠΠΟ/ΚΑΤΕΧΝ/Δ/7388 κοινή υπουρ¬ 
γική απόφαση των Υπουργών Οικονομικών και Πολιτι¬ 
σμού «περί καθορισμού παράβολου για ίδρυση Ανωτέ- 
ρων Σχολών Καλλιτεχνικής Εκπαίδευσης και ιδιωτικών 
Μουσικών Εκπαιδευτηρίων». 

11. Την από 27.4.2005 αίτηση της Βλάσση Ελένης του 
Βασιλείου με τα συνοδεύοντα δικαιολογητικά. 

12. Το πρακτικό αυτοψίας της Επιτροπής του άρθρου 
6 παρ. 4 του ν. 1158/1981 όπως τούτο τροποποιήθηκε 
μεταγενέστερα με την υπ'αριθμ. 2436/1985 (ΦΕΚ 31/Β'/85) 
κοινή απόφαση των Υπουργών Προεδρίας της Κυβερ- 
νήσεως, Πολιτισμού και Επιστημών. 

13. Το γεγονός ότι από τις διατάξεις της απόφασης 
αυτής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Χορηγούμε στην Βλάσση Ελένη του Βασιλείου άδεια 
ίδρυσης και λειτουργίας Ερασιτεχνικής Σχολής Χορού 
στο κτίριο επί της οδού Μ. Μπότσαρη 15 στην Κόρινθο. 

2. Επωνυμία της Σχολής ορίζεται η: «Ερασιτεχνική 
Σχολή Χορού Βλάσση Ελένη». 

3. Η Σχολή θα αρχίσει τη λειτουργία της από το σχο¬ 
λικό έτος 2005-2006. 

4. Από τις διατάξεις αυτής της απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κόρινθος, 7 Νοεμβρίου 2005 

Ο Νομάρχης 
ΝΙΚΟΣ ΤΑΓΑΡΑΣ 

-♦- 

Αριθμ. Φ25/4339 (7) 

Αποχαρακτηρισμός Λατομικής Περιοχής ΚΕΝΤΡΟΥ 
θέση «ΑΡΤΟΣ» Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Τις διατάξεις του π.δ. 30/1996 (Κώδικας Νομ. Αυτ/σης). 

2. Τις διατάξεις του άρθρου 3 και 26 του ν. 2115/1993 
«τροποποίηση αντικατάσταση συμπλήρωση διατάξεων 
του ν. 1428/1984, εκμετάλλευση λατομείων αδρανών υλι¬ 
κών και άλλες διατάξεις». 

3. Τις διατάξεις του άρθρου 6 του ν.2702/1999 «Διά¬ 


φορες ρυθμίσεις θεμάτων αρμοδιότητας Υπουργείου 
Ανάπτυξης και άλλες διατάξεις». 

4. Τον οργανισμό οργάνωσης και λειτουργίας της Ν.Α. 
Μεσσηνίας ΦΕΚ 361/1995. 

5. Την κοινή υπουργική απόφαση 18132/21.11.1983 (ΦΕΚ 
69Ο/Β/30.11.1983) του Υπουργού Ενέργειας & Φυσικών 
Πόρων & Δημοσίων Έργων με την οποία καθορίστηκε 
και η λατομική περιοχή ΚΕΝΤΡΟΥ στη θέση «ΑΡΤΟΣ» 
του Δήμου Αβίας. 

6. Την οικ. ΤΒΜΦ25.65/177/94/22.11.1994 Απόφαση Νο¬ 
μάρχη με την οποία έγινε διακήρυξη πλειοδοτικής δη¬ 
μοπρασίας για την εκμίσθωση των δύο (2) θέσεων της 
ως άνω λατομικής περιοχής. 

7. Την ΤΒΜΦ25/ΟΙΚ/1145/28.12.1994 απόφαση του Νο¬ 
μάρχη Μεσσηνίας με την οποία εγκρίθηκαν τα αποτε¬ 
λέσματα της δημοπρασίας και ανεδείχθη πλειοδότης 
ο Πόταρης Βασίλειος για τη θέση Β' και η Παλαμάρα 
Σοφία για τη θέση Α' της Λατομικής περιοχής. 

8. Την υπ’αρ. ΤΒΜΦ25/ΟΙΚ. 1861/20.5.1999 Απόφασή μας 
με την οποία παρατάθηκε η ισχύς της εν λόγω Λατομι¬ 
κής περιοχής για μια πενταετία. 

9. Την υπ’αρ. οικ. 13272/1999 Απόφαση της Περιφέρειας 
Πελ/νήσου με την οποία κηρύχθηκε έκπτωτη η Παλα¬ 
μάρα Σοφία η πλειοδότρια της θέσης Α' της Λατομικής 
περιοχής για τους λόγους που αναφέρονται σε αυτή. 

10. Το γεγονός ότι παρήλθε για την ενεργοποίηση της 
Λατομικής περιοχής «ΚΕΝΤΡΟΥ» η πενταετής προθεσμία 
που όριζε η ΤΒΜΦ25/ΟΙΚ 1861/20.5.1999 Απόφασή μας 
που εξεδόθη στα πλαίσια του ν. 2702/1999 (άρθρο 6). 

11. Την υπ’ αρ. οικ. 12936/23.9.2005 Απόφαση της Περι¬ 
φέρειας Πελ/νήσου με την οποία κηρύχθηκε έκπτωτος 
ο Πόταρης Βασίλειος ο πλειοδότης της θέσης Β' της 
Λατομικής περιοχής για τους λόγους που αναφέρονται 
σε αυτή, αποφασίζουμε: 

Αποχαρακτηρίζουμε την λατομική περιοχή ΚΕΝΤΡΟΥ 
θέση «ΑΡΤΟΣ» Δήμου Αβίας για τους λόγους που ανα- 
φέρονται στο σκεπτικό της παρούσης. 

Η ως άνω λατομική περιοχή εμφαίνεται στο συννημένο 
στην παρούσα τοπογραφικό διάγραμμα ΚΑ. 1: 5000 που 
αποτελεί αναπόσπαστο μέρος αυτής και προσδιορίζε¬ 
ται με τις παρακάτω Αζιμουθιακές Συντεταγμένες των 
κορυφών τις εξαρτημένες από το Κ.Φ.Χ. Κορώνης σε 


ΚΛ.1:100.000 με φ=36° 

45’ & Λ=-1° 15’. 

ΤΣ1 

Χ=-21.860 

Ψ =+22.275 

ΤΣ2 

Χ= -21.735 

Ψ= +22.775 

ΤΣ3 

Χ=-20.900 

Ψ =+22.825 

ΤΣ4 

Χ= -20.575 

Ψ= +22.390 

ΤΣ5 

Χ= -20.975 

Ψ= + 21.845 

Εμβαδόν = 760 στρέμματα 


Κατά της απόφασης αυτής επιτρέπεται η προσφυγή 
από οποιονδήποτε έχει έννομο συμφέρον, δια μέσου της 
Υπηρεσίας μας ενώπιον του Γενικού Γραμματέα Περι¬ 
φέρειας Πελ/νήσου σε αποκλειστική προθεσμία τριάντα 
(30) ημερών από της κοινοποιήσεώς της, σύμφωνα με 
τις διατάξεις του άρθρου 69 του π.δ. 30/1996 Κώδικας 
Νομαρχιακής Αυτοδιοίκησης. 

Κατά τα λοιπά εφαρμόζονται οι διατάξεις του άρθρου 
8 του ν. 3200/1955 «περί διοικητικής αποκεντρώσεως». 

Η απόφαση αυτή να δημοσιευθεί στην Εφημερίδα της 
Κυβέρνησης μαζί με απόσπασμα χάρτου ΚΛ. 1:5000. 

Καλαμάτα, 4 Νοεμβρίου 2005 

Ο Νομάρχης 
ΔΗΜ. ΔΡΑΚΟΣ 












